

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 28. augustā |

**16.**

**Par rezerves zemes fondā ieskaitītās zemes vienības ar kadastra apzīmējumu**

**7480 004 1452 piekritību un ierakstīšanu zemesgrāmatā**

**uz Ogres novada pašvaldības vārda**

2025. gada 20. jūnijā Ogres novada pašvaldībā (turpmāk – Pašvaldība) saņemts Valsts zemes dienesta Zemgales reģionālās pārvaldes (turpmāk – Pārvalde) 2025. gada 19. jūnija iesniegums Nr. 2-04-Z/356 (reģistrēts ar Nr. 2-4.1/3435), kurā norādīts, ka atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta astotajai daļai, un saskaņā ar Pārvaldes 2025. gada 19. jūnija aktu Nr. 11-12-Z/47 “Par zemes vienības iekļaušanu rezerves zemes fondā”, zemes vienība ar kadastra apzīmējumu 7480 004 1452 iekļauta rezerves zemes fondā, kā arī lūgts noteikt minētajai zemes vienībai lietošanas mērķi un platību.

Saskaņā ar Valsts zemes dienesta Nekustamā īpašuma valsts kadastra informācijas sistēmas datiem zemes vienība ar kadastra apzīmējumu 7480 004 1452 ir nekustamā īpašuma ar kadastra numuru 7480 004 1453, Ogresgala pag., Ogres nov., sastāvā kā rezerves zemes fonda zeme.

Pašvaldības Centrālās administrācijas Nekustamo īpašumu pārvaldes nodaļa, kura rīkojas, pamatojoties uz Pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 45.3. apakšpunktā noteikto, 2025. gada 4. jūlijā pieņēma lēmumu Nr. 10-1/153 “Par nekustamā īpašuma lietošanas mērķa noteikšanu rezerves zemes fondā iekļautajai zemes vienībai ar kadastra apzīmējumu 7480 004 1452 Ogresgala pagastā, Ogres novadā”, ar kuru zemes vienībai ar kadastra apzīmējumu 7480 004 1452 (platība 0,03 ha) noteica nekustamā īpašuma lietošanas mērķi “Savrupmāju apbūves teritorija”(kods DzS, platība 0,03 ha).

Saskaņā ar Zemes pārvaldības likuma 17. panta piekto un sesto daļu valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās, un zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā*.* Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.

Kārtība, kādā izvērtējama valstij un vietējām pašvaldībām pēc zemes reformas pabeigšanas piederošā un piekrītošā zeme, tai skaitā rezerves zemes fondā ieskaitītā zeme, noteikta Ministru kabineta 2016. gada 29. marta noteikumos Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190).

Noteikumos Nr. 190 noteiktā kārtība attiecināma tikai uz laika periodu – divi gadi pēc zemes reformas pabeigšanas.

Saskaņā ar Ministru kabineta 2017. gada 16. augusta rīkojumu Nr. 437 “Par zemes reformas pabeigšanu Ogres novada Krapes, Meņģeles, Ogresgala un Suntažu pagastā” pabeigta zemes reforma Ogres novada Ogresgala pagastā.

Zemes pārvaldības likuma 13. panta trešajā daļā noteikts pienākums pašvaldībām atbilstoši savai kompetencei nodrošināt zemes pārraudzību savā administratīvajā teritorijā, kā arī rezerves zemes fonda pārvaldību.

Ievērojot to, ka zemes vienība ar kadastra apzīmējumu 7480 004 1452 (platība 0,03 ha) ir ieskaitīta rezerves zemes fondā pēc Zemes pārvaldības likuma 17. panta piektajā daļā noteiktā termiņa, un Zemes pārvaldības likuma normas nenosaka kārtību, kādā pieņemami lēmumi par zemes vienībām, kas nav bijušas iekļautajā izvērtējamo zemju sarakstā, uzskatāms, ka zemes vienība ar kadastra apzīmējumu 7480 004 1452 atbilst Zemes pārvaldības likuma 17. panta sestajā daļā noteiktajiem nosacījumiem zemei, par kuru Pašvaldībai jāpieņem lēmums par īpašuma tiesību nostiprināšanu zemesgrāmatā uz Pašvaldības vārda.

Pamatojoties uz Pašvaldību likuma 10. panta pirmās daļas 21. punktu, Zemes pārvaldības likuma 13. panta trešo daļu, 17. panta sesto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Noteikt**,ka Ogres novada pašvaldībai ir piekritīga un uz pašvaldības vārdazemesgrāmatā ierakstāma zemes vienībaar kadastra apzīmējumu 7480 004 1452, platība 0,03 ha, saskaņā ar pielikumu.
2. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1. punktā minētās zemes vienības piekritību Ogres novada pašvaldībai.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)